ফের ভূমিকম্প! কেঁপে উঠল উত্তরপূর্ব ভারত

ওয়েব ডেস্ক: দিন কয়েক আগেই ভূমিকম্পে কেঁপে উঠেছিল উত্তরপূর্ব ভারত। ফের বুধবার সকাল ১১টা ৭ মিনিট নাগাদ ভূকম্পন অনুভূত হল উত্তরপূর্ব ভারত সহ বাংলাদেশে। তবে ভূমিকম্পের জেরে এখনও পর্যন্ত হতাহতের বা ক্ষয়ক্ষতির কোন খবর পাওয়া যায়নি।

আরও পড়ুন: সাতসকালে স্বরূপনগরে শুটআউট, মৃত ১

ন্যাশনাল সেন্টার ফর সিসমোলজি সূত্রে খবর, ভূমিকম্পের উৎসস্থল ছিল মণিপুরের ইয়াইরিপক শহর থেকে ৬৬ মাইল উত্তর-উত্তরপশ্চিমে ভারত সীমান্তের কাছে মায়ানমারের রাখাইন প্রদেশের হোমালিনে। ভূপৃষ্ঠ থেকে ১০ কিমি গভীরে ভূকম্পন অনুভূত হয়। রিখটার স্কেলে কম্পনের মাত্রা ছিল ৫.৭।

কম্পন অনুভূত হয়েছে মণিপুর, মিজোরাম, মেঘালয়, অসম, অরুণাচল, বাংলাদেশের শিলেটে। আতঙ্কে ঘরছাড়া স্থানীয় বাসিন্দারা। অনেকেই ঘরের মধ্যে দুলতে থাকা জিনিসপত্রের ভিডিও শেয়ার করেন সোশ্যাল মিডিয়ায়। গোটা এলাকা পরিদর্শনে গিয়েছেন স্থানীয় প্রশাসনের আধিকারিকরা।

দেখুন অন্য খবর